钦定古今图书集成/理学汇编/学行典/第054卷 > 何垣西畴常言 > 《明道》
## 钦定古今图书集成/理学汇编/学行典/第054卷 > 何垣西畴常言 > 《明道》

舜命契敷五教，《泰誓》数受，狎侮五常。兹有见于经者，
然初不列五者之目为何事也。所谓“仁”“义”“礼”“智”“信”，孔
门垂教，因门人问及，则随为之答，亦未尝合五者而
为言。至汉儒而后，指名为五常矣，史氏以之协五行
与五音，上配五星，下俪五事，其说似凿，然质诸理而
当揆之数而合，盖亦自然而然，非强为附会也。